176 F. Z. ERMERINS 



uumero ille, qui in certamine literario ab academia Ultraiectina indicto 

 Groninganae nostrae propugnavit. Tu, ornatissime de la Faille! tarn strenue 

 tuam rem egisti, ut primes quidem honores non. ferres, sed tamen nemine 

 primes ferente secundos! Gratulor tibi et patri, cui tuae res sane non 

 minus cordi sunt quam tibi ipsi, honbrificam, quam nactus es, laboris tui 

 mercedem. Macte virtute tua, quae, ufc olim praemium tulit, ita nunc 

 iterum eluxit. Veniet tempus, quo honores, alia laboris praemia parvi 

 facies , ipsum laborem et virtutis conscientiam plurimi : ilia scilicet fortuiti 

 quid habent et incerti , in his constantia est et praesidiura firmum. Quare 

 hoc tibi exopto, ut ad aetatem, qua quid haec sibi velint melius senties, 

 sine molesto certamine pervenias! 



Ceterum, ut summatim dicam, qui in academia studiis hoc anno operam 

 imvarunt laudabiliter progressi sunt in cursu incepto. Non pauci fuerunt, 

 qui haud mediocrem sibi laudem meruerunt: fuerunt etiam a quibus vix 

 iure exspectari quid posset ultra quam praestiterunt. Quod ut illis honori 

 est, ita academiae res maxime optata. Numerum vestrum si spectemus, 

 multo plures sane inscripti sunt albo academico hoc anno quam superiori- 

 bus bene multis. Non quidem academiae gloriam metimur studiosorum 

 frequentia, sed potius virtute; nee tamen numerum nihili facimus, quia 

 academica vita in nimis parvo studiosorum numero potius languebit, quam 

 vigebit. Itaque hoc quoque ad ea, quae vobis, ornatissimi iuvenes! et 

 nobis et toti academiae fausta sunt, grati referimus. 



Atque ut a personis ad res tandem transeam, de subsidiis studiorum 

 monere debeo. Nee tamen id facere possum , quin statim ad principem 

 personam Regis augustissimi recurram , cuius munificentia voluit ut praemia 

 aurea, quae primo aerarii publici impensis cudebantur, et postea, quum 

 futilis ac puerilis parsimonia nimio scilicet constare censeret haec iuvenum 

 ad agendum incitamenta, professorum sumtibus, iam ex opibus ipsius 

 acciperent studiosi. Ut literis scriptis factum iam est, ita iterum hie 

 publice gratias agimus Regi pro dulci hoc documento quam doctrinis et 

 artibus bene velit, quam cultus populi illi curae sit. 



Minister autem Regius, cui rerum internarum patriae cura mandata est, 

 provinciam Groninganam visurus hue veniens ipse novas aedes acaclemicas, 

 alia instituta nostra visitavit. Quae omnia sibi multum placuisse significavit. 



